**In Secret** (myös nimillä **Therese** ja **Thérèse**) on vuonna 2013 ensi-iltansa saanut Charlie Strattonin ohjaama ja käsikirjoittama yhdysvaltalainen eroottinen jännityselokuva. Eroottisen trillerin pääosissa ovat Elizabeth Olsen, Oscar Isaac, Tom Felton ja Jessica Lange. *In Secret* perustuu Émile Zolan klassikkoromaaniin *Thérèse Raquin* (1867).

Juoni
-----

**Varoitus:  Seuraava kirjoitus paljastaa yksityiskohtia juonesta.**
*In Secret* sijoittuu 1860-luvun Pariisiin. Seksuaalisesti tukahtunut kaunis nuori nainen Thérèse Raquin (Elizabeth Olsen) on rakkaudettoman avioliiton vankina. Thérèse on naimisissa hänen sairaalloisen Camille-serkkunsa (Tom Felton) kanssa. Thérèsen dominoiva täti, madame Raquin (Jessica Lange), oli järjestänyt avioliiton. Päivät Thérèse viettää pienen kaupan kassan takana ja iltaisin hän katselee tätinsä ja hänen seurueensa dominon peluuta. Kun Thérèse tapaa aviomiehensä puoleensavetävän ystävän, Laurent LeClairen (Oscar Isaac), hän aloittaa tämän kanssa luvattoman rakkaussuhteen, mikä johtaa traagisiin seurauksiin.

**Juonipaljastukset päättyvät tähän.**

Näyttelijät
-----------

|  |  |  |
| --- | --- | --- |
|  Elizabeth Olsen  | … |  Thérèse Raquin
  |
|  Oscar Isaac  | … |  Laurent LeClaire
  |
|  Tom Felton  | … |  Camille Raquin
  |
|  Jessica Lange  | … |  madame Raquin
  |
|  Matt Lucas  | … |  Olivier
  |
|  Shirley Henderson  | … |  Suzanne
  |
|  Mackenzie Crook  | … |  Grivet
  |
|  John Kavanagh  | … |  komisario Michaud
  |
|  Lily Laight  | … |  nuori Thérèse
  |
|  Dimitrije Bogdanov  | … |  nuori Camille
  |

Tuotanto
--------

Kate Winslet oli ollut kauan kiinnitettynä Thérèse Raquinin rooliin, kunnes Jessica Biel korvasi hänet. Tällöin Gerard Butler oli palkattu Laurent LeClairen rooliin. Vuoden 2011 syksyllä Elizabeth Olsen korvasi Jessica Bielin Thérèse Raquinin rooliin. Glenn Close oli alun perin kiinnitetty madame Raquinin rooliin, mutta vetäytyi projektista, jolloin Jessica Lange korvasi hänet.

Elokuvan kuvaukset alkoivat 9. toukokuuta vuonna 2012. Elokuvaa kuvattiin Serbian Belgradissa ja Unkarin Budapestissa. Kuvaukset päättyivät 21. kesäkuuta 2012.

Julkaisu ja vastaanotto
-----------------------

*In Secret* sai ensi-iltansa Toronton elokuvajuhlilla Kanadassa 7. syyskuuta vuonna 2013. Itsenäisen ensi-iltansa elokuva sai Kalifornian Los Angelesissa Yhdysvalloissa 6. helmikuuta vuonna 2014. Tämän jälkeen *In Secret* pääsi rajoitettuun teatterilevitykseen 21. helmikuuta 2014.

*In Secret* sai ilmestyessään sekalaisia arvosteluja. Elokuvalla on Rotten Tomatoes -sivustolla 47 prosentin "mätä" arvosana, joka perustuu kuuteenkymmeneenneljään arvosteluun, joista kolmekymmentä ovat positiivisia ja kolmekymmentäneljä negatiivisia. Vaikka elokuva sai sekalaisia arvosteluja, Jessica Langen roolisuoritusta on erityisesti ylistetty.

Lähteet
-------

1. ↑  Tilanne 2. maaliskuuta 2014
2. ↑  In Secret *boxofficemojo.com*. Boxofficemojo.com. Viitattu 4.3.2014. (englanniksi)
3. 1 2 3 4  'Therese' Begins Filming in Hungary with Elizabeth Olsen *movieweb.com*. Movieweb.com.  Arkistoitu 21.2.2014. Viitattu 4.3.2014. (englanniksi)
4. ↑  In Secret *insecretmovie.com*. Insecretmovie.com. Viitattu 4.3.2014. (englanniksi)
5. ↑  Toronto Adds 75+ Titles To 2013 Edition *indiewire.com*. Indiewire.com. Viitattu 4.3.2014. (englanniksi)
6. ↑  In Secret (2013) *allmovie.com*. Allmovie.com. Viitattu 4.3.2014. (englanniksi)
7. 1 2  In Secret (2013) *rottentomatoes.com*. Rottentomatoes.com. Viitattu 4.3.2014. (englanniksi)

Aiheesta muualla
----------------

* *In Secret* -elokuvan viralliset sivut (englanniksi)
* *In Secret* Internet Movie Databasessa. (englanniksi)
* *In Secret* AllMoviessa. (englanniksi)
* *In Secret* Metacriticin sivuilla (englanniksi)